OBLOGA ALGE IN MORSKI MULJ

Masko uporabljamo za raztrupljanje telesa, zavračanje izrabljenih mineralov, učvrstitev kože.
Pospešimo proces raztrupljanje telesa, spodbudimo mikrocirkulacijo in zmanjšamo zastajanje vode v telesu.
Maska kontraindikacij nima, zato jo lahko uporabimo pri vseh ljudeh.
Med anticelulitno nego ta postopek priporočamo na sredini anticelulitne nege oz. na koncu.
Vsebuje rjavo in modrozeleno vlago, morski mulj in diatomejsko zemljo.

Postopek

Ležišče pripravimo z grelno blazino, rjuho in PVC-folijo. Maska je v praškasti obliki in jo vmešamo v gelno podlago BASE-NATURALE. Za povprečno površino telesa potrebujemo 100g gelne maske ali 3 jušne žlice in 20g alg oz. 2 jušni žlici. Masko nato dobro zmešamo z gelno podlago in jo nanesemo na kožo. Masko segrejemo med rokami, nanašamo od spodnjega dela telesa navzgor.
Masko pustimo delovati 15min, stranka se stušira in nato izvedemo masažo celega telesa z anticelulitnim oljem.
Masko nanesemo, jo 30min masiramo, povijamo s folijo in pustimo 15min. Stranka se stušira, nato pa jo še premažemo.

LINIJA MED IN MLEKO

Že od nekdaj pomenita vir razkošnega blagostanja in ugodja, uporabljata se že več kot 1000let v lepotne namene.
Najbolj znana uporabnica je bila kleopatra.

Izdelki, ki sestavljajo linijo med in mleko ugotavljajo da:

* Uporabljajo naravne aktivne sestavine
* Vsebujejo rastlinske emulgatorje
* Ne vsebujejo umetnih barvil
* Ne vsebujejo rastlinskih olj, parabenov, silikonov in vazelina

To linijo sestavljajo 4 izdelki:

* Mlečna kopel (se ne peni, je prijetnega vonja, mehča in gladi kožo)
* Piling s sladkorjem (dobro lušči povrhnji sloj kože, gladi in mehča kožo, primeren je za vse tipe kože, vsebujejo sladkor in jojobino olje)
* Hranljiva maska (zavira proces staranja kože, pripomore k elastičnosti in stabilnosti kože, spodbuja oksidacijo tkiv)
* Maska za telo (namenjeno je negi obraza in telesa, primerno za zelo suho kožo, atrofirano kožo, ima dober vpliv na stanje, kožo intenzivno vlaži in krepi imunski sistem)

Postopek

Ležišče pripravimo z rjuho in PVC-folijo, nato stranko pokrijemo z odejo. Naredimo piling telesa, če je koža tanka, tonik mešamo z pilingom. Masko v debelejšem sloju nanesemo na telo in pokrijemo z folijo, pustimo 20min. na koncu zmasiramo telo z masko za telo.

IPL (intenzivna pulzna svetloba)

Je aparat, ki deluje s svetlobnimi sistemi različnih razponov valovnih dolžin, temelji na principu selektivne fototermolize. Metoda s specifičnimi dolžinami, ki s trajanjem svetlobnih pulzov povzroči želen toplotni učinek v izbranem tkivu, hkrati pa minimalno vpliva na sosednja tkiva.

Delovanje

Z izbiro primerne valovne dolžine ali razpona valovnih dolžin lahko selektivna fototermoliza vpliva le na specifičen tip kromoforov. Za selektivno fototermolizo so najbolj relativni naslednji kromoforji:

* Melanin (v koži, dlaki, lasnem mešičku in pigmentnih lezijah)
* Hemoglobin (v krvnih žilah)
* Porfirini (v aknah) in voda

Kromofor absorbira energijo usmerjene svetlobe, ki se nato pretvori v toploto in zviša temperaturo v ciljnem tkivu do temperature potrebne za koagulacijo. Ključ do uspešne koagulacije je zmožnost povečanja temperature v ciljnem kromoforju na optimalno vrednost.
Absorbcijski koeficient ali absorbirana energija je močno odvisna od valovne dolžine.
Na učinek terapije deluje tudi globina vdora svetlobe.

Indikacije

* Epilacija na vseh tipih kože (trajno odstranjevanje dlak)
* Odstranjevanje površinskih vaskularnih lezij (rdečica, krčne žile, kuperoza)
* Odstranjevanje pigmentnih lezij (znamenja starostne pege)
* Zdravljenje aktivnih aken
* Fotopomlajevanje
* Sanacija glivičnih okužb na nohtih

Kontraindikacije

* Nosečnost
* Srčni spodbujevalnik
* Kovinski vsadki
* Rak
* Bolezni kože
* Odprte rane
* Nedavna izpostavljenost soncu ali solariju
* Ljudje, ki so zaradi zdravil občutljivi na svetlobo
* Epilepsija
* Diabetiki
* Nagnjenost k brazgotinjenju kože
* Večje brazgotine
* Predmenstrualni čas in menstruacija

Neželeni stranski učinki:

* Rdečina na mestu terapije, ki ostane lahko do nekaj dni
* Rahla oteklina in prehodne hipo in hiperpigmentacije

Lahko uporabljamo na obrazu in telesu. Na telesu največkrat za odstranjevanje dlačic.

Vsebuje 3 glave:

* Modra glava (z valovno dolžino 310-510 nanometrov in jo uporabljamo predvsem za zdravljenje aken)
* Prizma glava (z valovno dolžino 400-1200nm za trdovratne akne, glivična obolenja..)
* Mavrična glava (z valovno dolžino 550-1200nm za odstranjevanje dlak, fotopomlajevanje, odstranjevanje pigmentnih in žilnih lezij)

Čiščenje in vzdrževanje

* priključke očistimo preostanke čistil in obrišemo do suhega
* čistimo ga 1x tedensko z namiljeno mehko krpo
* s čisto krpo splahnemo in do suhega pobrišemo

Opozorila in navodila za uporabo

* samo za naštete indikacije
* če delamo s previsoko intenziteto, pride lahko do opeklin, raznih termalnih poškodb kože (mehurji, rdečina, hipo in hiperpigmentacija)
* nikoli ne gledamo direktno v svetlobo, ker so možne hude poškodbe oči. Zato vedno nosimo zaščitna očala kot kozmetičarka kot tudi stranka. Stranka nosi temnejša očala in jo prosimo naj še zamiži, kozmetičarka pa nosi svetlejša, ker lahko tako izvaja postopek
* pigmentna znamenja, pege, tattooje vedno prekrijemo z belim korektorjem, saj bele svetlobe IPL ne zazna
* bolj temna je koža, manj uspešen bo postopek
* bolj ko je dlaka temna in debela in koža svetlejša, bo postobek bolj uspešen
* ko obdelujemo dlačice, mora biti ta predel pobrit, drugače lahko ožgemo dlako
* ko izvajamo pomlajevanje (postopek okrog ust), mora stranka vedno skriti ustnice, da ji ne bi odstranili melanina v ustnici, ker so temnejše od kože
* stranko glede na izvajanje lepo namestimo in jo pokrijemo
* na aparat priključimo priključke in začnemo s postopkom
* pred začetkom demonstriramo stranki kakšna svetloba je to. To naredimo tako da enkrat sprožimo svetlobo v zrak

Priprava kože na postopek

* če izvajamo na obrazu: očistimo obraz s čistilnim sredstvom, razmastimo. ne uporabljamo alkoholnih pripravkov
* v primeru epilacije ali terapije krčnih žil: stranka si naj 2-3 dni prej pobrije dlake, nikoli pa ne pred samim postopkom in ne depiliramo

Odstranjevanje dlak

* ponovitev faz rasti dlak!
* najpogosteje se uporablja mavrična glava
* pri temnih tipih kože izberemo rdeči nastavek, pri svetlih pa oranžnega
* izvajamo ga lahko na obrazu in telesu
* trajanje impulza za temne ljudi je 50 ms (mikro sekund) in za svetlejše 25 ms
* intenziteta energije je 100-120 J (joulov)
* vedno uporabimo enojni impulz
* vedno gremo 2-3x preko celotnega predela terapije. Tam kjer je večja gostota dlačic lahko še ponovimo 1x, če stranke ne peče
* skupno naredimo 8-15 posegov
* SVETOVANJE: prve 4 posege naj pride 1x mesečno, nadalnje pa 1x na 2 mesca
* končni rezultat je zmanjšanje rasti dlak 70-90%, ostale dlake so redkejše in svetlejše

Odstranjevanje žilnih in pigmentnih lezij

* odvečni melanin na obarvani poškodbi selektivno absorbira intenzivno pulzno svetlobo. Svetloba se pretvori v toploto, ki razbije celice pigmenta
* pri žilnih spremembah pa hemoglobin absorbira intenzivno pulzno svetlobo. Toplota, ki ob tem nastane, povzroči strjevanje žil
* za ta postopek se najpogosteje uporablja mavrična glava z rumenim filtrom
* uporabljamo ga lahko na obrazu in telesu
* trajanje impulza za temnejše ljudi je 50 ms, za svetlejše pa 25 ms
* intenziteta energije je 110-125 J
* ponovimo 2-3x čez celotno površino terapije
* vedno uporabimo enojni impulz
* skupno naredimo 2-6 terapij v intervalu 2 tednov
* če smo pravilno izbrali energijo, bo prišlo do potemnitve žilnih in pigmetnih lezij

Fotopomlajevanje

* nekirurška, neinvazivna terapija vidnih znakov staranja kože za obrazu, vratu in dekolteju
* voda v celicah in zunaj njih absorbira del svetlobnega spektra
* svetloba termično poškoduje kožo in tako sproži aktivacijo fibroblastov -> so celice, ki v vezivnem tkivu dermisa izdelujejo celice kolagena in elastina
* najpogosteje se uporablja mavrična glava z rumenim filtrom
* intenziteta energije je 80-100 J, na predelu dekolteja in vratu malo zmanjšamo
* trajanje impulza je 10-15 ms
* uporabimo enojni impulz
* ponovimo 2-3x čez celotno površino terapije
* skupaj naredimo 5-8 posegov 1x na 2-3 tedne

Zdravljenje aken

Prekomerna količina loja skupaj s poroženelimi celicami kože zamašijo dlačne mešičke. Pod zamašeno poro nastane idealno okolje za razmnoževanje kožne bakterije propionbacterium acnes, ki kot del svojega življenskega cikla proizvaja porfirin. Če je porfirin izpostavljen vidni svetlobi, postane kemijsko aktiven in sproži biokemijsko reakcijo, ki uniči anearobno bakterijo.

* najpogosteje se uporablja modra glava na predelih kjer so prisotne akne (obraz, vrat, dekolte, hrbet)
* trajanje impulza je 10 ms
* intenziteta energije je 10-15 J
* uporabljamo enojni impulz
* ponovimo 2-3x čez celotno površino terapije
* skupno naredimo 5-8 posegov 1x tedensko za tanko in občutljivo kožo ali pa 2x tedensko za debelejšo kožo
* po postopku nanesemo masko za mastno kožo

Priprava kože po postopku

* vedno kožo ohladimo s hladnimi obkladki
* lahko nanesemo tudi aloe-vero gel
* stranki svetujemo, da se izogiba v naslednjih tednih izpostavljanju soncu
* če je potrebno, kožo zaščitimo s kremo z UV-filtrom